Rafel Vidaller Tricas replegó lo testimonio de l'habitant Antonio Lafón sobre como veyen los de Fontchanina lo suyo parlar en relación con atros parlars ribagorzans. Seguntes ixe testimonio los de Fontchanina charran egual que en totz los lugars de la val de Castanesa: Denui, Ardoné, Senyiu, Betesa, Santorens, Ardanui, y quasi egual que en Alins. Pero no reconoixen que siga lo mesmo patués que en Las Paúls, Neril, Benifonts y Noals. Consideran que lo parlar de Montanuí ya ye catalán.